《玉漱云牙卷》
明代·李之世

云有根兮玉有乳，昆邱渺渺蓬瀛渚。三花树上素鸾栖，五色霞中丹凤驻。

谁餐玉液炼青精，谁拥云裾驾綵骈。左拉云君右玉女，手握芙蕖觐玉京。

为君一奏霓裳曲，曲绕行云声戛玉。天上云璈十二徽，世间弦管空局促。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。